जागरण संवाददाता, जमशेदपुर : सुहासिन महिलाओं ने अपने पतियों की दीर्घायु की कामना के साथ कठिन निर्जला तीज व्रत किया। विवाहित महिलाओं ने 24 घंटे का निर्जला उपवास रखकर पूजा की। इस पूजा में परंपरा के तहत व्रतियों ने बुधवार की देर शाम शंकर, पार्वती तथा गणेश की समहू में पूजा की। बुधवार की रात पूजा के बाद गुरुवार को व्रत करने वाली महिलाएं सुबह दोबारा पूजा करके अपना व्रत तोड़ेंगी। महिलाओं ने नये कपड़े पहनकर सोलह श्रृंगार किया। कई घरों में तीज व्रत की कथा का भी आयोजन किया गया। व्रत करने वाली महिलाओं ने ब्राह्मणों को दान भी किया।